description: Imot kunsten er en roman om en gutt som blir forfatter. Det er en poetisk, nærgående skildring av levd liv, og det er en beretning om en slekt og en slekts historier, om hvordan tidligere generasjoner setter sitt avtrykk i etterkommerne.«Imot kunsten handler om savn, og Tomas Espedal fortjener å bli utgitt på førti språk»Frode Johansen Riopelle, Klassekampen«Ingen i byene, ingen på landet, ikke engang Karl Ove Knausgård, skriver bedre prosa enn Espedal. Hans roman av året er rett og slett en sjelden oppvisning i nydelig språk og sårvakkert innhold.»Stein Roll i «Årets leseopplevelse», Adresseavisen«Espedals bøker de siste ti årene har bare blitt bedre, side for side, jeg er bekymret for hvor det skal ende. Den nyeste, Imot kunsten (notatbøkene) er en av de vakreste, viktigste bøkene jeg har lest på mange år, skrevet så presist, så gjennomført dyktig, så lydløst eksplosivt og nådeløst kvalitativt utmattende at jeg ikke kan unngå å tenke omtrent det samme som Sigmund Jensen skrev i Stavanger Aftenblad for fire år siden: «Det er komplett ubegripelig at skjønnlitteratur av en så høy kvalitet som det Espedal gang på gang leverer, ikke skal kunne nå et bredere publikum.» »Johan Harstad, Klassekampen
title: imot kunsten